Odense Adresse-Contoirs Efterretninger, 1772-10-30
Manddagen den 9de Novbr. førstkommende bliver holden Auction paa Fraugdegaard, paa endeel Messing= og Kaaber=Tøy, Skriver=Chatoller, Borde a. samt gamle Bygnings Materialier af Vinduer og Vindues=Karmer, Dørre og Dør=Karmer med Beslag, Paneel=Verk og endeel Jern Ankere af gl. Muure, Jern=Verk at sætte ved en Trappe og Jern Steenger, samt støbte Piller som til Skibs=Ankere a. Endelig 2de Careter og noget Hestetøi a. a. De Lysthavende behager at infinde sig benevnte Dag, hvor Auctionen, tager sin Begyndelse Kl. 9 Slet om Formiddagen. Rantzousgave Gaard og Gods bestaaende af Hovedgaards Taxt Ager og Eng 15 Tdr. 5 Skpr. 3 Fkr. 2 Alb. og Skovskyld 1 Tde. 6 Skpr. 2 Alb., samt Bøndergods og contribuabel Hartkorn 219 Tdr. 2 Fkr. en halv Alb. hvorunder Skovskylden 2 Tdr. 3 Skpr. 3 Fkr. 1 Alb. er indbegreben tilligemed Astrup Kirke og Jus patronatus et vocandi af 20 Tdr., Hvilsted Kirkes Jus patronatus et vocandi af 44 Tdr. 6 Skpr. samt Witved Kirkes Jus patronatus af 41 Tdr. 6 Skpr., og dernæst een i Hvilsted Sogn beliggende Gaard Rogaard kaldet, Hartkorn Ager og Eng 9 Tdr. 2 Skpr., altsammen i Schanderborg, Aakiær og Haureballegaards Amter, og er in Summa Hovedgaards Taxt, Tiender og Bøndergods 325 Tdr. 2 Skpr. 2 Fkr. 1 en halv Alb., bliver først separat, nemlig Hovedgaarden for sig og Bønder Godset hver Bye for sig opraabt, og siden samlet ved en eneste Auction opbuden Manddagen d. 16 Novbr. førstkommende udi Sr. Ulrich Tolstrups Gaard i Skanderborg om Formiddagen Kl. 11 Slet, og om fornøyelig Bud skeer, den Kiøbende strax tilslagen efter de paa Auctionsstædet bekiendtgiørende Conditioners Formeldning. Bemelte Hovedgaard er saavel i Henseende til Borgergaardens vel og paa nyeste Facon indrettede Værelser meget smuk, samt ligesaa Ladegaarden, hvoraf allerede er bygt en Deel, og til den øvrige Bygning, Eege Tømmer til et Huus paa 36 Fag, og Fyr Tømmer af Bielker og Spænder til det altsammen manglende, som og overflødig Skov og meget got Bondergods, der alt ved nærmere Eftersyn kan erfares; Hovedgaardens Lykker som er 6 bestaar af 150 Tdr. Rugland, foruden anseelig Engbund, som det ene Aar mod det andet auler 3 til 350 Læs Høe, hvorpaa kan græsses og foeres, foruden Bæster, Faar og Sviin over 70 Hollænderie Kiør. Roigaard er i Proportion af sit Hartkorn ligesaa fordeelagtig, den under samme lagde Jord, ligger tæt og ved Gaarden og for sig selv med nye Diger indhegnet, bestaaer af 50 Tdr. Rug=Land, samt Engbund hvorudi kan aules, det ene Aar mod det andet regnet 400 til 50 Læs Høe, samt foeres og græsses 40 Stkr. Kiør og derover; Alt Bøndergodset er i saadan Stand, at det kan svare prompte til sine forfaldne Tider alt hvad det bør, paa samme findes 17 Huuse, som alle, naar forlanges, forretter visse Gangdage hertil. Rantzausgave Auling drives af Bønderne, som alle tillige med det øvrige Gods, ligger i Nærhed ved Gaarden, og det heele Bøndergods i alt Ager og Eng 216 Tdr. 4 Skpr. 2 Fkr. 2 en halv Alb. og Skovskyld 2 Tdr. 3 Skpr. 3 Fkr. 1 Alb. svarer i Landgilde og Hovnings=Penge med videre for nærværende Tid, Penge 573 Rdlr. 1 Mk. 7 s., Rug 9 Tdr. 4 Skpr. 2 Fkr., Byg 40 Tdr. 5 Skpr. 3 Fkr. og Havre 22 Tdr. 1 Skpe.; Rogaard drives og bruges for nærværende Tid af Eieren selv. Conditionerne og Jordebogen kan forinden faaes til Eftersyn paa Odense Adresse Contoir, hos Sr. Tolstrup i Schanderborg, her paa Gaarden og hos Auctions Directeuren Herr Herredsfoged Holmer i Odder. Rantzausgave den 30te Sept. 1772.